E ziarul de ieri, dar nu contează, oricum sunt mereu aceleași știri... Tânăra: Nu vă dați seama că sunteți singurul care se sacrifică?? Bărbatul: E o dietă și cum în diete trebuie să crezi altfel... Tânăra: Da’ e absurd! Țineți dietă ca să dispară foametea în lumea a treia? (Pauză) Oare chiar nu vede nimeni ce se întâmplă? Într-o zi, când mă uitam la știri, am avut brusc o revelație: clădirea de pe Wall Street era desenată cu creta; peste un an căutam o carte la bibliotecă, dar toate erau schițate cu creta; o săptămână mai târziu și lucrarea mea de licență era redactată cu creta; ieri, când am trecut pe lângă Muzeul Prado, dispăruse toată aripa de nord, iar azi-dimineață n-am mai găsit intrarea în spital... La naiba! Pânăși autobuzul pe care-l iau spre Puerta del Sol s-a prefăcut într-un un nor de praf alb... în fața mea! (Pauză) Toate discursurile clamând iubirea de patrie sunt desene luate de vânt de îndată ce-s rostite... Bărbatul: În ceva trebuie să crezi totuși.